పామిడి శమంతకమణి

పామిడి శమంతకమణి ఆంధ్రప్రదేశ్ రాష్ట్రానికి చెందిన రాజకీయ నాయకురాలు & మాజీ మంత్రి. ఆమె 1989లో జరిగిన ఆంధ్రప్రదేశ్ అసెంబ్లీ ఎన్నికల్లో  శింగనమల నియోజకవర్గం నుండి ఎమ్మెల్యేగా గెలిచింది. శమంతకమణి ప్రస్తుతం ఆంధ్రప్రదేశ్ శాసనమండలి సభ్యురాలిగా ఉంది.

జననం, విద్యాభాస్యం
శమంతకమణి ఆంధ్రప్రదేశ్ రాష్ట్రం, అనంతపురం జిల్లా, గుత్తిలో 25 జూన్ 1946లో పి.మోసెస్, లిలీపుసుపమ్మ దంపతులకు జన్మించింది. ఆమె కర్నూల్ లోని కేవీఆర్ ప్రభుత్వ మహిళా కళాశాలలో బీఎస్సీ పూర్తి చేసింది.

రాజకీయ జీవితం
శమంతకమణి కాంగ్రెస్ పార్టీ ద్వారా రాజకీయాల్లోకి వచ్చింది. ఆమె ఉదయాద్రి మహిళా మండలిని స్థాపించి దాని ద్వారా అనేక సామజిక, సేవ కార్యక్రమాలు నిర్వహించింది. ఆమె   1980లో అనంతపురం జిల్లా కాంగ్రెస్ పార్టీ ప్రధాన కార్యదర్శిగా పని చేసింది. శమంతకమణి 1985లో జరిగిన అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కె.జయరాం చేతిలో 14212 ఓట్ల తేడాతో ఓటమి పాలయ్యింది. 1989లో జరిగిన ఎన్నికల్లో తొలిసారి ఎమ్మెల్యేగా గెలిచిన శమంతకమణి రాష్ట్ర విద్య శాఖ, మహిళా, శిశు సంక్షేమ శాఖ మంత్రిగా పని చేసింది. ఆమె 1989లో కాంగ్రెస్ పార్టీకి రాజీనామా చేసి తెలుగుదేశం పార్టీలో చేరింది.
 
శాసనసభకు పోటీ 

శమంతకమణి తెలుగుదేశం పార్టీ తరపున ఎమ్మెల్యే కోటాలో 10 మార్చ్ 2013న ఎమ్మెల్సీగా ఎన్నికయ్యింది. ఆమె ఈ పదవిలో 14 మార్చ్ 2019 వరకు కొనసాగింది.ఆమె 2019లో తెలుగుదేశం పార్టీ తరపున ఎమ్మెల్యే కోటాలో రెండవసారి ఎమ్మెల్సీగా ఎన్నికయ్యింది. శమంతకమణి 18 మార్చ్ 2020న ముఖ్యమంత్రి వైఎస్‌ జగన్‌మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరింది.

మూలాలు

1946 జననాలు
అనంతపురం జిల్లా నుండి ఎన్నికైన మహిళా శాసన సభ్యులు
అనంతపురం జిల్లా మహిళా రాజకీయ నాయకులు
అనంతపురం జిల్లా మహిళలు
ఆంధ్రప్రదేశ్ శాసన సభ్యులు (1989)